
DISSERTATIO  MEDICA 

INAUGURALIS 

DE 

DYSENTERIA. 


AUCTORE  HENRICO  N.  MURRAY. 


Quantum  intersit  ut  unusquisque  medicinae 
incumbens  Dysenteriam  penitus  cognoscat,  ne- 
mo dubitare  potest,  qui  secum  reputaverit 
quantas  strages  in  tropicis  regionibus,  quin  et 
interdum  in  temperatioribus,  ediderit.  Illum 
vero  prae  caeteris,  qui  medicinam  inter  nautas 
militesque  facturus  est,  aut  cujus  vitae  sors  ad 
morbos  sanandos  ducit  in  iis  regionibus,  ubi 
causae  ejusdem  perpetuo  vigent,  animum  ad 

malum  tam  dirum  sedulo  intendere  oportet. 
Dolendum  quidem  est  tantas  controversias  de 
hoc  morbo  inter  medicos  moveri,  nullamque 
fere  partem  ejusdem  esse,  de  qua  medici  non 
disputarunt  et  adhuc  disputant.  Has  profecto 
disputationes  tirones  in  medicina  magnopere 
plectunt,  atque  cogitantes  perturbant.  De  qua 
ratione  eo  magis  necesse  est,  ut  animus  ad  Dy- 
senteriam intendatur,  atque  ut  strenue  nos  ac- 
cingamus ad  eam  investigandam  et  comperien- 
dam. 

Dysenteria  est  inflammatio  membranee  intes- 
tinorum crassiorum  mucosae,  quam  dejectiones 
sanguine  mixtae,  tormina  et  tenesmus  comitan- 
tur, retenta  plerumque  solita  faeculenta  materia. 
Interdum  nullus  est  sanguis  ; et  materia  albida 
dejicitur,  cui  malo  nomen  Dysenteria  alba,  sive 
fluxus  albus,  a quibusdam  impositum  est. 

Cuncti  fere  auctores,  qui  de  Dysenteria  scrip- 
serunt, controversiam  moverunt,  utrum  necne 
hic  morbus  est  febris  propria  quam  supradicta 
symptomata  comitentur.  Dr  Cullen  eam  po- 
suit in  classe  Pyrexia,  atque  pyrexiam  contagio- 
sam primum  fecit  symptoma  in  definitione  sua. 

Sydenhamus  affirmat  hunc  morbum,  quem  tri- 
bus annis  continuis  epidemice  grassantem  vidit, 
aliquando  a horroribus  incipere,  quos  calor  alia- 
que febris  symptomata  exciperent,  torminibus 
atque  dejectionibus  postea  ortis  ; aliquando  pri- 
ora symptomata  prorsus  deesse,  et  tormina  prima 
accessisse.  Et  multi  qui  scripserunt  de  hoc 
morbo,  qualem  in  India  orientali  conspexerant, 
negant  febrem  urgeri,  donec  morbus  per  aliquod 
spatium  infestarit.  “ Instead  of  Pyrexia  con- 
tagiosa,” ait  Dr  Ballingall,  “ which  is  the  first 
characteristic  mentioned  by  Cullen,  the  dysen- 
tery  of  India  often  makes  considerable  progress, 
and  has  very  seriously  injured  the  canal,  before 
any  urgent  symptoms  of  pyrexia  become  either 
distressing  to  the  patient  or  conspicuous  to  his 
medical  attendant.”*  JDvsenteriam  non  esse  fe- 
brem  propriam  ex  eo  patet,  ut  mihi  videtur, 
quod  alia  nomina  aliis  medicis  ei  imposita  sunt ; 
febris  enim  nunc  inflammatoria,  nunc  intermit- 
tens, nunc  remittens,  nunc  putrida  nominatur; 

* Practical  Observati ons  011  Fever,  Dysentery,  &c.  by  G- 
Ballingall,  M.  D.  p.  1 . 

quod  ipsum  verisimile  facit,  febrem,  quas  dy- 
senteriam comitatur,  oriri  ab  aliqua  fortuita 
causa,  quas  simul  cum  dysenterias  causa,  effec- 
tum praestiterit.  Et  profecto  iis  anni  tempori- 
bus, quibus  dysenteria  maxime  infestat,  gestate 
nimirum  et  autumno,  causas  communes  febrium 
maxime  incidunt  et  vigent. 

Clarissimus  vir  Pringle,  in  libro  suo  de  mor- 
bis militum,  dixit,*  fieri  posse  ut  Sydenhamus 
febris  symptomata  in  nonnullis  exemplis  pras- 
termiserit,  quia  leviora  essent ; sed  vix  licet 
nobis  persuadere,  virum  adeo  insignem  propter 
diligentem  morborum  observationem  non  in- 
vestigando detecturum  fuisse  si  urgerent,  aut 
in  libro  suo  omissurum  si  detexisset.  Nolo  ta- 
men affirmare  nullam  febrem  symptomaticam 
urgere ; nihil  suadeo  nisi  ut  febris  parum  sit 
evidens,  quoties  febris  idiopathica  non  simul 
corpus  occupavit.  Febris  quas  dysenteriam 
simplicem  comitatur,  nisi  in  saevioribus  exem- 
plis, non  ultra  auctam  pulsus  frequentiam  pro- 
cedit. 

* Vide  Observations  on  Diseases  of  the  Army,  by  Sir  J. 
Pringle,  p.  226. 

Sed  jam  tempus  est  ut  in  symptomata  Dy- 
senteriae descendam.  Hic  morbus  aliquando, 
juxta  ac  Diarrhoea  simplex,  incipit;  sed  saepius 
a flatu  aut  astricta  alvo,  torminibus  frequenti- 
que  alvi  desiderio,  quod  tandem  ingens  fit, 
viresque  aegri  inani  ad  dejiciendum  nisu  penitus 
exhaurit:  nausea  quoque  vomitus  atque  ano- 
rexia accedunt.  Pro  saevitia  morbique  tempore, 
dejectiones  variae  sunt ; in  principio  nihil  nisi 
mucus  sero  atque  sanguine  mixtus  redditur. 
Sanguis  aliquando  haud  parum  abundat,  co- 
lore est  nigro,  atque  intime  cum  excretis 
mixtus,  aliquando  non  ultra  maculam  in  de- 
jecta materia  ostendit;  in  posteriori  exemplo 
ab  aliquo  exiguo  vase  ad  intestini  recti  ostium 
effusus  est ; in  priori,  altius  in  intestino  elapsus. 
Pringle  dixit,  non  oportere  terreri  magna  san- 
guinis quantitate  reddita,  quippe  qui  possit 
oriri  a magna  vasorum  distentione,  nullis  rup- 
tis ;*  sed  nonnulli  ex  aegris  quos  Moseley  cura- 
vit, propter  sanguinis  effusionem  interempti 
fuere  ;f  ex  quo  patet,  Pringle  nimis  temere  id, 

* Lib.  citat,  p.  228. 

t On  Tropical  Diseases,  by  B.  Moseley,  M.D.,  p.  227. 

quod  dixit,  affirmasse.  Membranulas  aliquan- 
do in  dejectionibus  reperiuntur ; quod  pro  signo 
mali  ominis  habetur.  Quidam  putant  has  esse 
portiones  membranae  intestinorum  internas;  alii 
suadent  nihil  aliud  esse  quam  lympham  effu- 
sam, qua  intestina  adversus  acria  per  ea  trans- 
missa defendantur.  Materia  faeculenta  in  glo- 
bulos duros  collecta,  nonnunquam  cum  muco 
et  sanguine  mixta  est,  et  dejecta  magnum  affert 
aegro  levamen  ; quod  tamen  breve  est.  Praeter 
liaec  Pringle  vidit  vermes,*  qui  casu  aderant 
minimeque  sunt  proprii  huic  morbo,  atque 
substantiam  albam  quam  corpora  pinguia  no- 
minavit; ille  dubitat  an  haec  ejusdem  sint  generis 
quibus  H ippocrates  nomen  <rugx s$  dederit.  Idem 
medicus  et  Dr  Huck,  etiamsi  saepe  ea  conspexis- 
sent, non  ea  investigarunt,  donec  anno  1762  sibi 
persuaserunt  perscrutando  frustula  casei  esse  ; 
quomodo  vero  ea  substantia  in  Dysenterici  de- 
jectiones pervenissent,  his  medicis  jure  dubio 
fuisset.  1'  Neque  quidem  hodie  facile  est  expli- 
catu unde  haec  corpora  deriventur.  Et  quum 

* Lib.  eit.,  p.  228. 

t Lib.  cit.  p.  229  et  230. 

dejectiones  tantum  a solita  conditione  muten- 
tur, haud  mirum  est,  si  odor  quoque  eorum 
diversus  sit ; qui  quidem  in  initio  vix  percipi- 
endus neque  ingratus,  ulterioribus  diebus,  gan- 
graena in  intestinis  orta,  cadaveris  fcetori  similis 
fit  atque  parum  tolerandus.  Haud  raro  proci- 
dentia ani  perfecta  fit,  atque  pars  tunicae  internae 

i 

gangraena  alfecta  ad  plures  digitos  separata  fuit. 

DE  DIAGNOSI. 

Opus  est  Dysenteriam  a diarrhoea  dignoscere. 
In  hac  dejectiones  copiosae,  liquidae,  et  nullo 
sanguine  mixtae  sunt;  in  illa,  dejectiones  parcae 
prorsusque  a solita  conditione  mutatae  cum  saevis 
torminibus  atque  tenesmo,  satis  manifesta,  qua- 
lis sit  morbus,  ostendunt.  Fieri  potest  ut  cum 
cholera  confundatur,  quae  tamen  adeo  insigni- 
tur vomitu  continuo,  copiosa  bilis  dejectione,  et 
saevitia  morbi,  ut  cautus  medicus  vix  in  errorem 
incurrere  queat. 


8 


1)E  DYSENTERIA. 


DE  PROGNOSI. 

Quoties  Dysenteria  lethalis  evasura  est,  deli- 
rium occupat,  dolor  quiescit,  singultus  aegrum 
vexat.  Aphthae  cum  aliis  signis  ulcerationis 
aut  gangraenae  obrepentis  testantur  mortem 
brevi  miseriam  atque  cruciatus  aegri  finituram 
esse.  Spatium,  intra  quod  hic  morbus  finitur, 
varium  est  pro  symptomatum  saevitia,  oppor- 
tuno remediorum  usu,  atque  aegrotantis  corporis 
constitutione.  Nonnunquam  aeger  extinguitur 
intra  hebdomadae  spatium;  interdum  morbus 
per  plures  hebdomadas  miserum  trahit. 


DE  MORTUORUM  SECTIONE. 

• ■ ( . . * . » ■ ’ , 

r n ■ rv;  m »-  r. 

Eorum  corporibus  sectis  quos  hic  morbus  in- 
teremit, patet  eum  praecipue  colo  atque  intesti- 
no recto  insedisse.  Quae  quidem  partes  inflam- 
mationis plus  minusve  provectae,  variis  obsessae 
notis  repertae  sunt.  Nonnullae  partes  leviores 
ejus  notas  ostendunt,  aliae  gangraena  occupan- 

tur ; et  in  nonnullis  exemplis,  ruptis  tunicis,  aer 
atque  feculenta  materia  in  abdomen  transie- 
runt. Si  homo  in  primis  morbi  diebus  morti 
succubuit,  colon  modo  inaequali  constrictum  est ; 
sin  serius  mors  accessit,  cellulae  coli  prorsus 
evanuerunt,  ej usque  tunicae  adeo  crassiores  solito 
factae  sunt,  ut  intestinum  funiculo  sit  simile, at- 
que usque  eo  tenacitatem  suam  amisit  ut  levis- 
simo nisu  dirumpatur.  Apertis  colo  atque 
intestino  recto,  eruor  saepe  reperitur  ea  implere, 
et  in  nonnullis  partibus  tunica  interna  muco 
tegitur,  et  quasi  solvi  materia  limosa  videtur. 
Pringle,*  Doctores  Ballingallf  et  Hunter,j:  exi- 
gua tubercula  in  interna  tunica  descripserunt ; 
quorum  ultimus  ea  pustulis  in  variola  compa- 
ravit ; ab  his  vero  differunt  in  eo  quod  nulla 
cava  habent,  nullumque  continent  pus. 

Ventriculus  et  intestina  tenuiora  plerumque 
morbo  vacant,  sed  aere  distenta.  Omentum  in 
exemplis  vetustis  solet  contrahi,  atque  adipe 

* P.  245. 

t Lib.  cit.  p.  56. 

+ On  Diseases  of  the  Army  in  Jamaica,  by  J.  Hunter, 
M.  D.,  p.  22f). 

carere  dum  leviter  adhaeret  intestinis.  Jecur 
raro  a conditione  solita  deflexisse  reperitur. 
Vesica  vero  nonnunquam  inflammationis  par- 
ticeps facta  est,  quae  vicina  infestavit  organa. 
Glandulae  mesentericae,  siquando  morbus  diu 
traxit,  saepe  ultra  modum  amplae  sunt.  Non- 
nullae ex  his  notis,  si  non  cunctae,  detegi  possunt 
in  dysentericis  post  mortem ; ex  quibus  patet, 
quae  partes  in  hoc  morbo  laborant,  hasque  in- 
flammatione tentatas  esse  admodum  prona  ut 
cito  in  gangraenam  desinat. 

V,  4 m . • i \ f t V i ■ } • i i ■ . 

DE  CAUSIS. 

Nunc  ventum  est  ad  partem  hujus  morbi  satis 
difficilem  explicatu,  ad  causas  nempe  quae  eun- 
dem excitant.  Opiniones  enim  quae  variis  pro- 
latae sunt  auctoribus  de  hac  re  admodum  variae 
sunt ; quin  et  prorsus  contrariae. 

Prima  res,  quae  in  disputationem  venit,  in  eo 
versatur,  an  Dysenteria  perpetuo  a contagio 
concitetur  ? Dein  si  pro  contagioso  malo  con- 
cessa fuerit,  altera  movetur  controversia  an  con- 

tagium  e corpore  exhaletur,  an  e materia  de- 
jecta surgat. 

Dr  Cullen  vim  contagiosam  febri  attribuit ; 
ex  quo  colligere  licet  se  judicasse  contagium 
non  ab  excreta  materia  ortam  esse ; in  Nosolo- 
gia  sua  praeterea  dixit,  “ Non  nisi  unicam  spe- 
ciem novi;”  atque  in  opere  cui  nomen  est  “ First 
Lines  of  the  Practice  of  Physic,”  ita  scripsit, 
“ The  disease  is  always  contagious,  and  that  it 
is  to  be  doubted  if  the  application  of  cold  does 
ever  produce  the  disease,  unless  when  the  spe- 
cific  contagion  has  been  previously  received 
into  the  body  ; and,  upon  the  whole,  it  is  pro- 
bable  that  a specific  contagion  is  to  be  consider- 
ed  always  as  the  remote  cause  of  this  disease.” 
Quod  ad  contagiosam  ejus  naturam  attinet, 
Culleni  opinio  a Pringle  sustinetur;  qui  vero 
in  eo  differunt,  quod  Pringle  judicat  contagium 
a dejecta  materia  oriundum  esse.*  Contra, 
plures  sunt  auctores,  multum  inter  hunc  mor- 
bum versati,  qui  negant  ullo  modo  contagio- 
sum esse,  nisi  forte  cum  typho  conjunctus  fue- 


' P.  254. 

rit.  Dr  Ballingall,  quum  de  Culleni  defini- 
tione loquitur,  ita  scripsit : “ With  regard  to  its 
contagious  nature,  it  may  be  sufficient  to  ob- 
serve,  that  among  some  thousand  cases  of  this 
disease,  which  he  has  seen  and  treated,  no  one 
circumstance  has  occurred  tending  to  excite 
even  a suspicion  of  its  being  produced  by  con- 
tagion.”  * Et  Doctores  Moseley,  Bancroft,  John- 
son, et  plurimi  alii  eandem  inierunt  sententiam. 
Quomodo  igitur  verum  elicere  poterimus  ex  his 
opinionibus  contrariis  a peritissimis  medicorum 
propositis,  et  de  re  quidem,  de  qua  impromptu 
videretur  judicare  ex  experientia  dimidio  mi- 
nori quam  qua  hi  usi  fuerunt. 

Dr  Harty,  mea  quidem  opinione,  satis  osten- 
dit dysenteriam  simplicem,  sive  quoties  eam 
febris  idiopathica  non  comitatur,  non  contagio- 
sam esse,  sed  fieri  posse  ut  cum  febre  intermit- 
tente, remittente,  aut  typho  conjuncta  sit,  a 
quarum  contendit  ultima  potestatem  sese  con- 
tagio propagandi  accipere ; ille  etiam  verisimil- 
limum  fecit  cunctos  medicos  qui  contagiosam 


* P.  J. 

esse  affirmant,  non  eam  sub  forma  simplici, 
sed  cum  typho  conjunctam,  vidisse.  Si  quis  de 
hac  re  dubitet,  ea  perlegat  quae  Dr  Harty  e 
pluribus  auctoribus  citaverit  ad  hanc  opinionem 
confirmandam.* 

Priusquam  autem  hanc  rem  relinquam,  volo 
causam  proponere,  ob  quam  Cullenus  in  defini- 
tione sua  Dysenteriam  contagiosam  fecerit.  Quae 
quidem  satis  alicui  patebit,  qui  libros  eorum 
evolverit  auctorum,  quos  in  Nosologia  sua  de 
hoc  morbo  citavit,  quorum  plurimi  satis  mani- 
feste non  simplicem  Dysenteriam,  sed  cum  ty- 
pho conjunctam,  describunt.  Nonnulli  quidem 
eorum  simplicem  morbum  viderant,  neque  con- 
tagii mentionem  fecerunt ; sed  Culleno  placuit 
magis  eorum  qui  contagiosam  proposuerant, 
quam  caeterorum  accurationi  confidere.  Qua 
de  re,  definitionem  non  Dysenteriae,  sed  Dysen- 
teriae cum  typho  conjunctae,  in  Nosologia  sua 
posuit. 

Haud  dubitandum  est,  nisi  fallor,  frigus  sum- 
mo corpori  admotum,  cutisque  transpirationem 

* Observ.  on  Simple  Dysentery  anci  its  Combinations, 
&c.  W.  Harty. 

compescens,  causam  esse  qiue  Dysenteriam  ex- 
citat. Hinc  anni  tempora  quibus  maxime  sae- 
vit, vere  nempe  et  autumno,  in  quibus  subitae 
sunt  temperaturae  mutationes,  atque  caloris,  fri- 
goris, humiditatisque  vicissitudines.  Hinc  in 
regionibus  tropicis  frequentissime  corpora  infes- 
tat, ubi  copiosa  cutis  exhalatio,  levioribus  causis 
suppressa,  plus  incommodi  in  corpore  affert. 
Hinc  inter  milites  nautasque  grassatur,  qui 
semper  prosperae  suae  valetudinis  securi,  praesen- 
tem molestiam  temere  levare  cupiunt,  gaudent- 
que  ardentia  frigori  objicere  corpora ; hi  prae- 
terea ex  muneribus  suae  professionis,  multo  ma- 
gis quam  caeteri  temperaturae  vicissitudinibus 
subjiciuntur. 

Quare  vero  malum  ex  hac  causa  allatum  ad 
membranas  intestinorum  crassiorum  dirigatur, 
ibique  inflammationem  creat  potius  quam  in 
caeteris  corporis  partibus,  prorsus  in  obscuro  est. 
Nemini  autem  dubio  esse  potest,  quin  insolita 
vasorum  summi  corporis  actio  calore  concitata, 
vi  frigoris  repellenti  admota,  in  mucosam  intes- 
tinorum superficiem  transferatur,  unde  aucta 
muci  secretio  oriatur,  ac  si  vehementior  excita- 

tur  actio,  sanguis  effundatur  vel  a vasis  ruptis, 
vel  vasculis  exhalantibus  supra  modum  disten- 
tis. Inflammatio  pari  ratione  creatur,  contrac- 
turasque in  intestinis  crassioribus  gignit ; nam 
materia  faeculenta,  quae  sub  solita  intestinorum 
conditione  transit  nulla  molestia,  nunc  propter  ir- 
ritabilitatem inflammatione  magnopere  auctam, 
fibris  coli  musculosis  valido  nisu  prehenditur, 
ex  quo  illum  aspectum  acquirit  quem  dejecta 
ostendit. 

Inter  plerosque  auctores  hodiernos  constat  in- 
flammationem causam  proximam  dysenteria 
esse,  sed  de  inflammationis  genere  disputatur. 
Quidam  suadent  rheumaticam  esse;  quoniam 
vero  inflammatio  rheumatica  ad  gangraenam 
non  prona  est  instar  inflammationis  in  Dysen- 
teria, haec  opinio  minime  probabilis  videtur,  ut 
id  omittam  inflammationem  rheumaticam  non 
membranas,  sed  fibras  musculosas  occupare : 
Alii  erythematicam  esse  contendunt;  sed  ex 
erythematica  inflammatione  diarrhoea  oritur. 
Natura  ejus,  ut  mihi  videtur,  magis  accurate 
hoc  modo  exponitur,  “ an  inflammation  of  a 
peculiar  kind,  which  when  violent,  has  a strong 

tendency  to  run  rapidly  into  gangrene,  but 
when  railder  exciting  that  increased  flow  of 
mucus  which  is  common  to  the  inflammation 
of  mucuous  membranes.”* 

Dr  Moseley  censet  immodicam  fructuum 
quantitatem,  cibum  acrem,  corruptamque 
aquam,  hunc  morbum  gignere  posse.f  Sed  ut 
has  causas  effectum  prasstent,  necesse  est  ut  si- 
mul adsit  insolita  intestinorum  irritabilitas,  cu- 
jus nulla  testimonia  proferuntur.  Attamen 
verisimile  est  has  posse  recidivi  morbi  causas 
existere,  quum  intestina  per  aliquod  spatium 
post  dysenteriam  maxime  sint  irritabilia. 

Dr  Bancroft  sibi  persuasit  miasmata  paludum 
dysenterias  causam  esse.  Et  quum  liasc  mias- 
mata solent  intermittentes  et  remittentes  febres 
excitare,  necessarium  habuit  aliquam  proponere 
causam  quare  in  hoc  exemplo  potius  intestina 
afficiant,  quam,  ut  solent,  cor  et  arterias  pertur- 
bent ; dubitatque  an  oporteat  id  attribuere  po- 
testati frigoris  aut  pravae  diaetas  cum  miasmatis 

* Dr  J.  M.  Goocl’s  Study  of  Medicine,  vol.  ii.  p.  451. 

concurrenti.  Sed  quum  concessit  frigus  per  se 
posse  dysenteriam  gignere,  minime  necessarium 
esse  videtur  aliam  quaerere  causam  quae  cum  eo 
concurrat. 

Pluribus  aliis  causis  praeterea  Dysenteria  at- 
tributa est ; sed  longum  esset  in  eas  descendere, 
neque  necesse  est  ut  hujusmodi  disputatio  om- 
nia includat. 

DE  CURATIONE. 

Nunc  transeo  ad  pauca  dicenda  de  medendi  ra- 
tione in  Dysenteria.  Nullus  est  morbus  in 
quo  natura  minus  ad  medelam  conferat,  aut  in 
quo  medicina  recte  adhibita  plus  prodesse  possit. 
Ad  id,  quod  hic  prius  positum  est,  confirman- 
dum auctoritate  utor  clarissimi  Baker,  qui  dixit, 
“ In  hoc  corporis  affectu  aliquod  certe  in  medi- 
cina opus  est,  haud  multum  in  naturae  benefi- 
cio ad  id  quod  posterius,  ea  cito  ex  libro  viri 
celebris  Doctoris  D.  Monro.  “ There  was  no 
disorder  vve  were  more  successful  in  the  cure  o f 
than  recent  fiuxes;  but,  after  they  had  conti  - 

nued  for  weeks,  and  were  become  in  a manner 

chronie,  they  often  foiled  ali  endeavours,  and  a 
great  nnmber  died.”*  Ex  parum  prospera  ho- 
rum curatione,  jure  sibi  persuasit,  hunc  mor- 
bum quoties  sit  vehemens,  non  pro  certo  sanari 
posse,  nisi  idonea  remedia  maturo  atque  celeriter 
adhibita  fuerint,  antequam  vires  corporis  mul- 
tum deficere,  aut  intestinorum  structura  laedi 
inceperit.  Quae  sunt  haec  remedia  nunc  ordine 
proponam.  Si  dolor  vehemens  est,  si  pulsus  fre- 
quentes, si  multum  sanguinis  dejicitur,  oportet 
quamprimum  ad  venaesectionem  confugere,  prae- 
sertim quoties  aeger  pleno  robustoque  corpore 
est.  Quidam  sanguinis  detractionem  topicam 
venaesectioni  anteponunt;  quum  vero  subita 
sanguinis  jactura  magis  valeat  ad  sanguinis  im- 
petum versus  partem  affectam  imminuendum, 
judicarim  venaesectionem  majori  cum  profectu 
adhibitum  iri. 

Siquando  nausea,  sensus  ponderis  ad  ventri- 
culum, magnumque  cibi  fastidium  urgent,  su- 
mendum est  emeticum,  cujus  commodum  du- 
plex est ; enim  ventriculum  evacuando  causam 

* An  Account  of  the  Diseases  of“  the  British  Militarv 
Hospitals,  by  Dr  D.  Monro,  p.  64. 

symptomatum  jam  positorum  submovet,  atque 
humores  impellit  summum  versus  corpus,  quo 
unum  ex  praecipuis  medendi  consiliis  in  hoc 
morbo  absolvitur. 

Et  pra?ter  hos  effectus  prosperos  emetica  in 
Dysenteria  ita  adhibita  sunt,  ut  tum  vomitum 
creent,  tum  alvum  solvant ; haec  enim  tam 
ad  alvum  movendam  efficacia  quam  mitia  sunt. 
Fere  nullum  profecto  medicamentum  est  sub 
emeticorum  genere,  quod  non  laudibus  elatum 
est  ad  hunc  morbum  sanandum,  exclusis  cseteris. 
Neque  medici  disputarunt  de  emeticorum  uti- 
litate in  Dysenteria,  sed  de  medicamento  eme- 
tico quod  optime  conveniret.  Hodie  vero  nulla 
nisi  Ipecacuanha  atque  Tartras  Antimonii  et 
Potassa?  attentione  digna  habentur.  Quoties 
vomitus  ad  plenum  postulatur,  Ipecacuanha? 
scrupulus  cum  uno  vel  duobus  Tartratis  Anti- 
monii granis  sumendus  est,  aqua  tepida  simul 
abunde  bibita  ad  eorum  effectum  promoven- 
dum. Pringle  quum  animadvertisset  effectum 
maxime  prosperum  fuisse,  quoties  Ipecacuanha 
simul  alvum  movisset,  praecepit  eandem  sumen- 
dam esse  ad  grana  quinque  singulis  vicibus  us- 

que  dum  alvus  moveretur ; quod  fieri  consuevit 
post  hanc  copiam  ter  sumptam ; quoties  nausea 
plurimum  urgebat,  priori  modo  eam  praecepit ; 
siquando  vero  tormina  saeva  essent,  posteriori 
modo  dedit,  nullo  liquore  diluenti  sumpto, 
donec  effectum  edere  inceperat/  Tartras  Anti- 
monii  et  Potassae,  ad  tertiam  grani  partem  omni 
hora,  ad  eundem  gignendum  effectum  adhibitus 
est.  Ad  tormina  sublevanda  doloremque  mi- 
tigandum, Dr  Moseley  consuevit,  post  vensesec- 
tionem  atque  emeticum  sumptum,  praecipere 
medicamentum  ex  opio  confectum  ;f  quod  qui- 
dem Sydenhamo  quoque  post  venaesectionem 
placuit ; sed  Pringle  affirmat  melius  esse  id 
prorsus  omittere,  quam  prius  dare  quam  canalis 
intestinalis  irritationis  causa  exoneratus  fuerit4 
In  quo  Dr  Cullen  cum  illo  consentit ; utrique 
enim  opinio  erat  alvi  duritiem,  quam  opium 
affert,  malam  esse.  Si  hujus  morbi  curatio 
prorsus  in  opio  poneretur,  jure  licuisset  id  ei 
medicamento  objicere:  quum  vero  satis  com- 
pertum sit  opium  posse  spasmum  relaxare,  pu- 
tarim bene  accommodari  ad  contractiones  spas- 
* P.  260.  t P.  229.  i P.  263. 

modicas  vincendas,  qua?  materiam  faeculentam 
detinent,  atque  dolorem  et  tormina  excitant; 
atque  utile  fore  ante  purgantia  sumpta  quoni- 
am dejectiones  promoveret. 

His  autem  primo  die  peractis,  si  emeticum 
tantummodo  ad  ventriculum  evacuandum 
sumptum  fuerit,  opus  erit  medicamentum  pur- 
gans sumere;  quod  ex  iis  purgantibus  esse 
oportet  quae  minima  irritatione  effectum  edunt. 
Quondam,  quum  ex  natura  atque  frequentia 
dejectionum  medici  se  fefellissent,  ad  astringen- 
tia maturo  confugere  solebant ; sed  quum  tot  res 
concurrunt  ad  testandum  quantum  purgantia 
proficiant,  nullus  dubio  locus  est  de  eorundem 
utilitate  in  hoc  morbo,  et  medici  non  amplius 
disputant  nisi  de  purgantibus  quae  maxime  ad 
morbum  accommodentur. 

Rheum,  quondam  in  dysenteria  laudatum, 
aliis  medicamentis  magis  efficacibus  locum  ces- 
sit. Pringle  rheum  dedit  ad  grana  viginti  aut 
triginta,  cum  submuriate  hydrargyri  conjunc- 
tum, et  eo  modo  sumptum  alvum  commodius 
movit*  Sales  medii,  nempe  sulphas  magnesiae 

et  sulphas  sodae,  adhibiti  sunt;  et  his  comparatis 
cum  medicamento  ex  rheo  et  submuriate  hy- 
drargyri  confecto,  Blane  expertus  est  illos  quam 
hoc  magis  faciles  celeres  atque  efficaces  esse.* 

Quoties  sensus  ponderis  est  circa  ventricu- 
lum, quem  emeticum  non  sustulerit,  et  qui, 
ut  verisimile,  a jecinore  turbato  oritur,  sub- 
murias  hydrargyri  optime  convenit.  Oleum 
ricini  quoque  in  hoc  morbo  sumptum  fuit,  et 
magnopere  laudatum,  quippe  medicamentum 
est  efficax  et  mite.  Medicamentum  ex  sul- 
phate  magneske,  oleo  et  manna  confectum,  lau- 
dibus elatum  est ; id  enim,  ut  affirmant,  sine 
dolore  alvum  movet,  et  plus  levaminis  affert 
quam  cetera  purgantia.  In  tanta  opinionum 
contentione,  experientia  sola  valet  ad  optimum 
osten  dum. 

Pringle  movet  minus  attendendum  esse  ad 
quantitatem,  quam  ad  medicamenti  effectus  ; 
de  quibus  non  judicandum  est  a frequentia  de- 
jectionum, sed  ab  earum  abundantia,  atque  a 
levamine  quod  torminibus  atque  tenesmo  affe- 


* Diseases  of  Seamen,  by  Sir  G.  Blanc,  p.  458. 

ratur ; necessitatem  vero  purgantia  iterandi  a 
torminibus  pendere. 

Quum  jam  alvus  liberaliter  purgantibus  so- 
luta est,  medicamentum  ex  opio  confectum  ple- 
rumque praecipitur,  ex  quibus  symptomata  ali- 
quantum levantur ; sin  id  levamen  breve  est, 
iterandum  est  medicamentum  purgans,  a quo, 
Doctore  D.  Monro  auctore,  non  metuendum 
est  vires  corporis  infirmatum  iri ; ille  enim  af- 
firmat asgrum  adeo  non  vires  inde  amisisse, 
ut  etiam,  soluta  alvo,  corpus  roboratum  fuerit.* 

Alvo,  ut  decet,  soluto,  sudorifica  proxima 
sunt  remedia  quibus  sperare  licet  tormina  pro- 
hibere, atque  finem  morbo  imponere.  Ad  ho- 
rum effectum  prosperum  confirmandum  innu- 
mera testimonia  in  facili  est  proferre.  Omnia 
medicamenta  quae  specificorum  nomen  adversus 
hunc  morbum  acquisiverunt,  ad  hoc  medica- 
mentorum genus  pertinent ; Ipecacuanha,  nem- 
pe, Vitrum  Antimonii  Ceratum  ; atque  Tar- 
tras  Antimonii  et  Potassae.  “ This  early  and 
reasonable  measure,”  ait  Blanc,  (de  purgante 


* Lib.  cit.  p.  74. 

satis  valido  loquitur)  “ will  in  many  cases  put 
a stop  to  the  disease,  especially  if  the  patient  is 
thrown  into  a sweat  immediately  after  the 
bovvels  have  been  thoroughly  evacuated.  It  is 
of  great  Service  in  this  disease  to  promote  per- 
spiration,  and  even  a plentiful  sweat  Nothing 
tends  more  to  relieve  the  griping  and  tenesmus, 
than  a general  warm  moisture  on  the  skin.”* 

Quisque  qui  ad  minimum  quidem  animum 
ad  hanc  rem  intendat,  novit  quantum  Moseley 
sudorificis  confideret  ad  sanandam  dysenteri- 
am. 

His  de  utilitate  medicamentorum  quae  su- 
dorem movent,  propositis,  ea  ex  his  proferam 
quae  maxime  laudata  sunt. 

Medicus  proxime  dictus  solitus  fuit  praeci- 
pere vinum  Tartratis  Antimonii  cum  Tinctura 
opii  conjunctum,  quo,  nulla  irritatione,  sudor 
nunquam  non  elicitur.  Quum  jam  diaphoresis 
inciperat,  aegro  prohibitum  fuit  corpus  nudare ; 
omnia,  quibus  ei  opus  erat,  ad  eum  advecta 
fuere,  atque  liquores  calidos  bibere  jussus  est. 


* Lib.  cit.  p.  456. 

Postquam  sudor  ad  plenum  elicitus  fuit,  symp- 
tomata perpetuo  levata  fuere. 

Hillary  vidit  aegrum  jam  eo  usque  extenu- 
atum, ut  evacuationes  ultra  pati  nequiret,  a 
morte  servari  tribus  Ipecacuanhae  granis  sump- 
tis tertia  quaque  hora  ad  quartam  vicem,  dein 
sex  vel  septem  sumptis ; qua  curatione,  post 
modicum  vomitum,  profluvium  in  mirum  mo- 
dum imminutum  fuit,  et  diaphoresis  copiosa 
allata,  quae,  liquoribus  calidis  sumptis,  per  plu- 
res  horas  promovebatur.*  Pulvis  Ipecacuanhae 
et  opii  etiam  magno  cum  profectu  adhibitus 
fuit. 

Dr  Ballingall  magni  aestimat  balneum  cali- 
dum ;f  quod  procul  dubio  magnopere  adjuvare 
potest  remedia,  quibus  utamur  ad  relaxandam 
cutem. 

Dr  Dewar  primus  suasit  medicos  abdomen 
fasciis  laneis  circundare,  ex  quibus  affirmat 
torporem  topicum,  quo  Dysentericus  saepe  la- 
borat, submoveri ; tormina  atque  irritationem 

* On  Epidemical  Diseases  in  Barbadoes,  by  W.  Hil- 
lary, M.  D.  p.  214.. 

tollere,  quae  frigore  concitantur,  ideoque  hoc 
modo  mitigantur ; auferre  languorem,  quoniam 
homo  brevi  corpus  refectum  esse  percipit,  tan- 
dem dyspnoeam  corrigere,  quse  ex  infirmitate  in 
dysentericis  oritur.  Effectus  prosperi  fasciae 
non  calori  tantummodo,  quem  gignit,  sed 
etiam,  praesertim  in  initio,  pressurae  partium  at- 
tribuendi sunt.  Per  aliquod  spatium,  post  sub- 
motum malum,  usurpanda  est,  neque  temere 
abjicienda  est.f 

Si  tormina  saeva  urgent  quae  purgantibus  et 
opio  non  sublevantur,  fotus  abdominis  utilis 
erit ; et  ad  tenesmum  mitigandum  enemata  ex 
tinctura  opii  et  oleo  vel  amylo  confecta  infun- 
denda sunt.  Sed  ex  magna  intestini  recti  irri- 
tabilitate saepe  multum  molestiae  et  doloris  inde 
affertur. 

In  nonnullis  exemplis,  ubi  dolor  fixus  est  in 
abdomine,  opus  erit  epispastico  aut  sanguinis 
detractione  topica. 

In  Hydrargyro  usque  ad  Ptyalismum  sump- 
to quidam  recentiores  spem  totam  ponunt ; hi 


On  Diarrhoea  and  Dysentery,  by  II.  Dewar,  p.  112. 

sibi  suadent  dysenteriam  semper  a jecinoris  vitio 
pendere.  Quoties  morbus  vetustus  factus  est 
ex  membranee  mucosae  ulceratione,  et  quoties 
plane  patet  jecur  affectum  esse,  cui  vitio  comes 
est  dysenteria,  inter  omnes  constat  hydrargy- 
rum  maximi  momenti  esse  remedium.  Fere 
cuncti  medici  in  India  orientali  differunt,  quod 
ad  modum  quo  sumere  oporteat : ex  his  alii 
enim  Hydrargyri  pilulas,  alii  submuriatem 
cum  opio  conjunctum  anteponunt.  Dr  Ballin- 
gall  praecepit  pilulas  Hydrargyri  ad  grana  duo- 
decim aut  quindecim  quotidie,  quibus  credit  se 
posse  facilius  corpus  afficere  atque  dejectiones 
mutare.*  Etiam  submuriatem  cum  opio  con- 
junctum sumi  jussit,  ex  quo  percepit  cunctos 
Hydrargyri  effectus  prosperos,  si  tria  vel  qua- 
tuor  ejus  grana  in  pilulam  cum  opii  grano  con- 
fecta erunt,  tertia  vel  quarta  quaque  hora  su- 
menda. Ea  opii  quantitas  non  prohibet  quo- 
minus Hydrargyri  submurias  alvum  laxet,  sed 
aliquod  commodi  credit  inde  obtineri,  quoniam 
subinde  purgante  opus  est.  Siquando  ventri- 
culus perquam  irritabilis  est,  vel  si  compertum 

est  priori  experientia  hoc  medicamentum  irrita- 
bilitatem ventriculi  augere,  aut  tormina  et  te- 
nesmum excitare  posse,  in  ventriculum  sumere 
non  oportet,  sed  inungere  ad  duas  tresve  un- 
guenti hydrargyri  drachmas,  prout  symptomata 
urgeant,  usque  dum  corpus  afficiatur. 

Utroque  ex  his  modis  hydrargyrus  in  acuta 
dysenteria  adhibitus  est ; sed  etiam  in  nonnullis 
exemplis  periculosis,  in  quibus  optandum  erat 
quamprimum  ptyalismum  afferre,  submurias 
hydrargyri  usque  ad  scrupulum  bis,  ter,  quin  et 
quater  diei  spatio  sumptus  fuit ; atque  eo  modo 
tormina  et  tenesmus  semper  sublevata  fuere. 


finis. 


